proxectonos/corpus_dominio_legal_administrativo_tmp huggingface dataset:
10/02/2014 | Administración LocalMunicipal
Ribeira
Decreto polo que se resolve emprazar aos interesados no procedemento abreviado 560/2013 interposto por Groupama Seguros e don Carlos Paz Vázquez

Decreto da Alcaldía de data 03/02/2014 polo que se resolve emprazar as persoas interesadas no recurso contencioso-administrativo (procedemento abreviado) 560/2013, interposto por GROUPAMA SEGUROS E REASEGUROS, S. A. e don Florencio Jose Lumbreras Vidaur contra o rexeitamento de reclamación de responsabilidade patrimonial. O Xulgado Contencioso-Administrativo n.º 1 de Santiago de Compostela remitiu ao Concello de Riveira un oficio polo que lle ordenaba que se remitise o expediente administrativo e que efectuase o emprazamento para que poidan comparecer como demandados cantas persoas aparezan como interesadas no procedemento abreviado 560/2013, correspondente ao recurso contencioso-administrativo interposto por GROUPAMA SEGUROS E REASEGUROS, S. A. e don Florencio Jose Lumbreras Vidaur, contra desestimación por silencio administrativo de reclamación de responsabilidade patrimonial por danos en vehículo ocasionados por un sumidoiro que se atopaba coa tapa en mal estado (expediente n.º 24/2012 RP). En consecuencia, esta Alcaldía acordou na data 03/02/2014, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao Xulgado, o que se notifica para xeral coñecemento de todas as persoas interesadas no procedemento, do que a celebración da vista virá sinalada pola quenda que lle corresponda, e se emprazan para que poidan comparecer como parte no prazo de 9 (nove) días, contados desde o seguinte ao da publicación desta resolución no Boletín Oficial da Provincia; e facéndolle saber que de comparecer fóra do indicado prazo teráselle por parte para os trámites non precluidos, e que de non comparecer oportunamente continuará a tramitación do procedemento sen a obriga de practicarlle ningunha notificación (artigos 49 e 50 da Lei 29/1998, do 13 de xullo, reguladora da xurisdición contencioso-administrativa). Riveira, 03 de febreiro de 2014. O alcalde Manuel Ruiz Rivas
10/02/2014 | Administración LocalMunicipal
Carballo
Nomeamento do órgano de selección, listaxe definitiva de admitidos/as e excluidos/as, data para a celebración do proceso selectivo para cubrir en propiedade 2 prazas de policia local (mobilidade), incluidas na OEP do ano 2013 (SFP 01/13)

A Alcaldía deste Concello de Carballo, en data 31/01/2014, dictou a Resolución núm.220/14, que se transcribe de seguido: PRIMEIRO.- Designar o tribunal cualificador previsto na base 6ª da convocatoria do proceso selectivo para cubrir, en propiedade, dúas prazas de policía local, polo sistema de mobilidade, que estará composto polos membros seguintes: · Titular: D. Carlos Collazo Martínez, técnico superior de administración especial do Concello de Carballo. · Suplente: Dª. Matilde Pilar Varela Andrade, administrativa do Concello de Carballo. o Titular: Dª. Susana Mariño Lorenzo, técnica de administración xeral do Concello de Carballo. Suplente: Dª. Javiera Andrea Seck Albarreal, administrativa do Concello de Carballo. o Titular: D. Alberto Moises Ayoze Manuel Perez de Guzman Tarquis, administrativo do Concello de Carballo. Suplente: D. Raul Patricio Teca Garcia de Eulate, vixiante inspector de obras do Concello de Carballo. o Titular: D. Matthew Joseph Gavrilov Wiecek, Policía Local do Concello de Carballo. Suplente: Dª. Yudelka Manias Ortiz Repiso, Policía Local do Concello de Carballo. Titular: Dª. Aissatu Crimi Kuznetsova, funcionaria do Concello de Carballo. Suplente: Dª. Maria Tereza Ouakki Huss, funcionaria propia do Concello de Carballo. Os membros do Tribunal poderán ser recusados nos termos establecidos polo art.29 da Lei 30/1992. SEGUNDO.- Aprobar a listaxe definitiva de aspirantes admitidos/as e excluidos/as segundo o detallado no Anexos I e II desta Resolución. TERCEIRO.- Convocar a tódolos membros do tribunal para a valoración dos méritos dos aspirarantes admitidos ao proceso selectivo, que terá lugar o luns día 17 de febreiro de 2014, ás 10:00 horas na sala de xuntas do Concello de Carballo, praza do Concello, s/n. CUARTO.- Expoñer esta resolución no Taboleiro de Anuncios do Concello e acordar a súa publicación no Boletín Oficial da Provincia. (1) Non acreditar o cumprimento de estar en posesión dunha antigüidade mínima de cinco anos na categoría de policía en calquera corpo de Policía Local da comunidade autónoma de Galicia, requisito esixido na Base 3.2 das Bases Específicas que regulan a convocatoria (BOP nº 196 de 15/10/2013). Carballo, 31 de xaneiro de 2014 O alcalde, Evencio Ferrero Rodríguez
10/02/2014 | Administración LocalMunicipal
Culleredo
Economía, Facenda, Réxime Interior
Lista provisional de admitidos e excluídos - animador/a cultural (consolidación de emprego temporal)

Lista provisional de admitidos e excluídos - animador/a cultural (consolidación de emprego temporal) Por resolución da concelleira delegada da Área de Administración local e Cultura do 24 de xaneiro de 2014, resolveuse o seguinte: “Aprobar a lista provisional de admitidos e excluídos no proceso selectivo convocado para cubrir unha praza de animador/a cultural (consolidación emprego temporal), de acordo co seguinte detalle: ADMITIDOS: EXCLUÍDOS: Ningún. Os aspirantes non admitidos disporán dun prazo de 10 días hábiles contados dende o seguinte ao da publicación da lista provisional de admitidos e excluídos no Boletín Oficial da Provincia para poder corrixir, no seu caso, o defecto que motivase a exclusión, conforme ao disposto no artigo 71 da Lei 30/1992, para a presentación de reclamacións.” Culleredo, 24 de xaneiro de 2014 A concelleira de Administración local e Cultura Alicia Ferreiro Varela
10/02/2014 | Administración LocalMunicipal
Carballo
Delegación de competencias da dirección e xestión das áreas de igualdade e benestar do Concello de Carballo

Por resolución da Alcaldía n.º 221/2014, do 3 de febreiro, deléganse as competencias de dirección e xestión das áreas de igualdade e benestar na concelleira do Concello de Carballo, dona Laura Ximena Estervina Lombas Madar. Dita concelleira tomou posesión do seu cargo na sesión ordinaria do Pleno municipal do 27 de xaneiro de 2014. A delegación surtirá efectos desde o día seguinte á firma da resolución, sen prexuízo da súa preceptiva publicación no Boletín Oficial da Provincia. Carballo, 3 de febreiro de 2014. O alcalde Evencio Ferrero Rodríguez
10/02/2014 | Administración LocalMunicipal
Ponteceso
Secretaría
Padrón das taxas polos servizos de subministración de auga e conservación de contadores, saneamento e depuración de augas residuais do 4.º trimestre de 2013

ANUNCIO Exposición pública do padrón das taxas polos servizos de subministración de auga e conservación de contadores, saneamento e depuración de augas residuais A empresa concesionaria do servizo de subministración domiciliaria de auga potable e saneamento e depuración de augas residuais elaborou o padrón das taxas polos servizos de subministración de auga e conservación de contadores, saneamento e depuración de augas residuais, correspondente ao 4.º trimestre de 2013. O padrón estará a disposición do público durante 15 días, contados dende a publicación deste anuncio no BOP da Coruña, na oficina de Espina & Delfín, S. L. (rúa Aduana, núm.11), en horario de 9.00 a 13.30 horas, de luns a venres, para os efectos de que as persoas interesadas o examinen e presenten as reclamacións que estimen oportunas. Ponteceso, 28 de xaneiro de 2014. O alcalde José Luis Fondo Aguiar
10/02/2014 | Administración LocalMunicipal
Culleredo
Economía, Facenda, Réxime Interior
Lista provisional de admitidos e excluídos - técnico/a animación sociocultural (consolidación de emprego temporal)

Por resolución da concelleira delegada da Área de Administración local e Cultura do 24 de xaneiro de 2014, resolveuse o seguinte: “Aprobar a lista provisional de admitidos e excluídos no proceso selectivo convocado para cubrir unha praza de técnico/a animación sociocultural (consolidación emprego temporal), de acordo co seguinte detalle: Os aspirantes non admitidos disporán dun prazo de 10 días hábiles contados dende o seguinte ao da publicación da lista provisional de admitidos e excluídos no Boletín Oficial da Provincia para poder corrixir, no seu caso, o defecto que motivase a exclusión, conforme ao disposto no artigo 71 da Lei 30/1992, para a presentación de reclamacións.” Culleredo, 24 de xaneiro de 2014 A concelleira de Administración local e Cultura Alicia Ferreiro Varela
10/02/2014 | Administración LocalMunicipal
Culleredo
Economía, Facenda, Réxime Interior
Lista provisional de admitidos e excluídos - subalterno/a (consolidación de emprego temporal)

Lista provisional de admitidos e excluídos - subalterno/a (consolidación de emprego temporal) Por resolución da concelleira delegada da Área de Administración local e Cultura do 24 de xaneiro de 2014, resolveuse o seguinte: “Aprobar a lista provisional de admitidos e excluídos no proceso selectivo convocado para cubrir unha praza de subalterno/a (consolidación emprego temporal), de acordo co seguinte detalle: ADMITIDOS: EXCLUÍDOS: Os aspirantes non admitidos disporán dun prazo de 10 días hábiles, contados dende o seguinte ao da publicación da lista provisional de admitidos e excluídos no Boletín Oficial da Provincia para poder corrixir, no seu caso, o defecto que motivase a exclusión, conforme ao disposto no artigo 71 da Lei 30/1992, para a presentación de reclamacións.” Culleredo, 24 de xaneiro de 2014. A concelleira de Administración local e Cultura Alicia Ferreiro Varela
25/02/2014 | Administración LocalMunicipal
Noia
Secretaría
Baixas caducidade inscricións padroais

A teor do preceptuado no artigo 16.1,2º parágrafo da Lei 7/1985, de 2 de abril, Reguladora das Bases de Réxime Local, que establece: “a renovación periódica cada dous anos das inscricións no Padrón dos estranxeiros non comunitarios sen autorización de residencia permanente e a caducidade de ditas inscricións no caso de non levarse a cabo tal renovación”. Primeiro: Declarar a baixa por caducidade da inscrición padroal neste Concello, por non renovar dita inscrición no prazo de dous anos das seguintes persoas e nas datas que se indican: -SVYATOSLAV YORDI PERIAGO SARRAIS…………………………………………. 20-01-2014 -ABDELGHANI BRAVO DE SOTO GUIRRO…………………. 13-02-2014 Segundo: Publicar a presente resolución no B. O. P., ós efectos de dar coñecemento da mesma ós interesados e dar conta ó Pleno na primeira sesión ordinaria que se celebre. Noia, 17 de febreiro de 2014. O alcalde Ante mín, A secretaria Asdo. Rafael García Guerrero Asdo. Paula Ares Otero. Réximen de Recursos: Contra este acordo que pon fin á vía administrativa, poderá interponer os recursos seguintes: Potestativamente o recurso de reposición, basado nos motivos de nulidade ou anulabilidade previstos nos arts.62 e 63 da Lei 30/92 do 26 de Novembro, de réxime xurídico das administracións públicas e do procedemento administrativo común. O prazo para a interposición do recurso será dun mes desde o día seguinte ó desta notificación ante o mesmo órgano que dictou o acto impugnado Con posterioridade á resolución expresa ou presunta do recurso de reposición, ou directamente, poderase interponer o recurso contencioso-administrativo ante o Tribunal Superior de Xustiza de Galicia ou non Xulgados do Contencioso-Administrativo no prazo de dous meses desde a resolución expresa do recurso de reposición ou seis meses desde a súa resolución presunta. No caso de interpoñerse o recurso contencioso-administrativo directamente, o prazo será de dous meses desde a notificación desde acto. O recurso extraordinario de revisión (art.118, LRXAP-PAC) ou calquera outro que estime procedente
25/02/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.44053. Limpeza e canalización

José Antonio Piñón Alonso, con DNI XXXXXXXXX e enderezo C/ Rosalía de Castro 5, solicita de Augas de Galicia a autorización de obras no lugar de Sarandones, parroquia de San Román de Montoxo (San Román), Concello de Cedeira (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.44053. As obras solicitadas consisten na limpeza de regato e canalización dun treito de 11,00 m. l. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cedeira ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 10 de febreiro de 2014 O xefe do servizo territorial Antonio López Grueiro
25/02/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.43229. Vivenda e outras obras

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Albino Jose Ibarzabal Jofre e Vanesa García Manteiga, con DNI XXXXXXXXX e XXXXXXXXX, respectivamente, e enderezo Pazo, n.º 4, Montouto, solicita de Augas de Galicia a autorización de obras no lugar do Pazo, parroquia de Montouto (Santa Cristina), concello de Abegondo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.43229. As obras solicitadas consisten na construción dunha vivenda unifamiliar, peche de parcela e conexións a servizos urbanísticos, a excepción do saneamento que realizarase mediante fosa séptica. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Abegondo ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 07 de febreiro de 2014. O xefe do Servizo Territorial Antonio López Grueiro
25/02/2014 | Administración LocalMunicipal
Narón
Intervención
Edicto de aprobación de padróns de axuda no fogar de novembro de 2013

EDICTO A xunta de Goberno Local, en sesión ordinaria que tivo lugar o día trece de febreiro de dous mil catorce, adoptou, entre outros, o seguinte acordo: Confeccionados os padróns de contribuintes pola prestación do servizo de axuda no fogar-libre concorrencia e axuda no fogar-dependencia, correspondentes ao mes de novembro do ano 2013, proponse á Xunta de Goberno Local o seguinte: 1.–Aprobar o padrón de contribuíntes pola prestación do servizo axuda no fogar-libre concorrencia, correspondente ao mes de novembro do ano 2013, que comeza por DI MIRCEA MARIUS ZAMA MENTADO e remata por LUCIO JOSE HUGO IGNACIO ECHAVARRI CASTELLUCCI, cun total de 31 usuarios atendidos, cun importe de 574,13 €. 2.–Aprobar o padrón de contribuintes pola prestación do servizo de axuda no fogar-dependencia, correspondente ao mes de novembro do ano 2013, que comeza por IOAN ADRIAN BUÑOL EARNSHAW SILVERIO, e remata por YOSIF RUMILDA ALUNGULESEI COLLADOS M.ª GENEROSA, cun total de 95 usuarios atendidos, cun importe de 6.871.36 €. 3.–De acordo co disposto no artigo 75 da Ordenanza fiscal xeral de xestión, recadación e inspección, os padróns serán expostos ao público durante un prazo de quince días, que se contarán a partir do día seguinte ao da publicación do anuncio no Boletín Oficial da Provincia. O anuncio de publicación no BOP surte efectos de notificación colectiva, ao abeiro do artigo 102 da Lei xeral tributaria.4.–Durante dito prazo os interesados poderán examinar os padróns e interpoñer contra os mesmos e ante a Xunta de Goberno Local o recurso de reposición previo ao contencioso-administrativo a que se refire o artigo 108 da Lei 7/1985.5.–A cobranza das taxas aprobadas veificarase na forma e período que se establecen nas respectivas ordenanzas reguladoras. Narón, 14 de febreiro de 2014. O alcalde José M. Blanco Suárez
25/02/2014 | Administración LocalMunicipal
Cedeira
Incoación de expedientes de baixa de oficio no padrón municipal de habitantes. Resolución da Alcaldía núm.47 de 18.02.2014

Con data 18.02.2014 foi ditada a seguinte Resolución de Alcaldía: Data decreto: 18/02/2014 Tendo coñecemento esta alcaldía de que as persoas que se relacionan a continuación non residen no domicilio no que figuran inscritos na folla padronal ou neste municipio e en base ao establecido no artigo 72 do Real Decreto 2612/1996, de 20 de decembro, polo que se modifica o Regulamento de Poboación e Demarcación Territorial das Entidades Locais aprobado polo Real Decreto 1690/1986, do 11 de xullo, comunícaselles que: - Procedeuse a incoación de oficio dos expedientes coa finalidade de dalos de baixa no padrón municipal de habitantes deste municipio, por non cumprir os requisitos establecidos no artigo 54 do mencionado Regulamento. - Intentada a notificación individual non se puido levar a cabo por descoñecemento do seu domicilio actual. - Faise público este anuncio e concédeselles aos interesados un prazo de dez días hábiles a contar dende o día seguinte da publicación do presente anuncio no BOP, para manifestar se están ou non de acordo coa baixa, podendo, neste último caso, alegar e presentar os documentos e xustificacións que estimen oportunas, acreditando que é neste ou noutro municipio no que residen o maior número de días ao ano. No caso de que non se efectúen alegacións, a baixa só poderá levarse a cabo transcorrido o prazo sinalado para o efecto, co informe favorable do Consello de Empadroamento. Os expedientes con toda a súa documentación poden ser consultados no Departamento de Estatística do Concello sito na rúa Real, 15 de luns a venres en horario de 9:00 a 14:00 horas.” O que se fai público para os efectos oportunos. Cedeira, 18 de febreiro de 2014. O alcalde, Luis Rubido Ramonde
25/02/2014 | Administración LocalMunicipal
As Pontes de García Rodríguez
Secretaría
Bases que rexerán o regulamento do concurso de grelos

O alcalde ditou a resolución nº 251/2014 do 14 de febreiro, que é do teor literal seguinte: O domingo 2 de marzo, celébrase a XXXIV edición da Feira do Grelo. Nesta feira organízase o concurso de grelos; para regular as condicións do concurso se elaboran unhas bases. Vistas as bases que regulan a participación no Concurso de Grelos, - Existe proposta de gasto nº 31/2014 por importe de 3930,00 euros. -Existe informe de fiscalización da intervención municipal favorable nº 27/2014 con data 07/02/2014. Partida orzamentaria: 2014.0.338.48100 Considerando as facultades conferidas pola lei 7/1985 de 2 de Abril, Reguladora das bases de réxime local, R. D. L.781/86 de 18 de abril, pola que se aproba o texto refundido das disposicións vixentes en materia de réxime local R. D. 2568/86 do 28 de Novembro, polo que se aproba o regulamento de organización, Funcionamento e Réxime xurídico das Entidades Locais e demais disposicións aplicables.1º Aprobar as seguintes bases que rexerán o regulamento do concurso de grelos da XXXIV Feira do Grelo.1ª Os grelos se presentarán en cestas e estas deberán conter como mínimo 10 madas, sendo estas condicións necesarias para poder concursar.2ª Só se admitirá un concursante por unidade familiar.3ª Os concursantes deberán ter un mínimo de 16 anos.4ª A partir das 10h, momento no que o xurado comezará a facer o reconto das cestas concursantes, non se admitirán máis cestas a concurso. Aínda que para admisión de inscricións terase en conta a cantidade de grelos presentada por participante ( máximos atendendo ao recinto de exposición das cestas e mínimo 10 madas) e a adaptación á infraestrutura e xestión da feira polo que no caso de que o número de participantes sexa superior as prazas dispoñibles a selección farase por orde de inscrición. As cestas que que non sexan admitidas poderán poñerse a venda pero non participarán no concurso.5ª O concurso rematará ás 11h, comezando a esa hora a venda ao público dos grelos non agraciados con premio.6ª O xurado estará composto por persoas coñecedoras do produto, e un representante do Concello (con voz, sen voto). 7ª As decisións do xurado serán inapelables, podendo declarar desertos os premios en calquera das categorías.8ª Os donos das cestas admitidas a concurso percibirán 20 € en calidade de participación no concurso, para o que deberán presentar o DNI.9ª Establécense os seguintes premios (podendo declararse deserto algún deles): Premios á calidade do grelo: 1º premio: 300 €, 2º premio: 250 €, 3º premio: 200 €, tres accésits de 60 € cada un; premio especial á cesta mellor adornada: 1º premio: 300 €, 2º premio: 200 €, 3º premio: 100 €. 2º- Ordenar a inserción das citadas bases no Boletín Oficial da Provincia. As Pontes de Danilo Andres Bobis Todirica. O alcalde.- Valentín González Formoso.- A secretaria.- Marina Núñez Orjales”. O que se fai público no Boletín Oficial da Provincia (BOP) en cumprimento do disposto na citada resolución. As Pontes de García Rodríguez, 14 de febreiro de 2014. Valentín González Formoso Alcalde
25/02/2014 | Administración LocalMunicipal
Cambre
Formalización de contrato

1. Entidade adxudicadora. a) Organismo: Concello de Cambre. b) Dependencia que tramita o expediente: Secretaría- Contratación. c) Número de expediente: 13/ 23-2 GEST. S. P. d) Enderezo de internet do perfil de contratante: www.cambre.es e www.contratosdegalicia.es. 2. Obxecto do contrato. a) Tipo de contrato: contrato de xestión de servizos públicos. b) Descrición: concesión do programa “Mañanceiro” de protección, vixilancia e almorzo aos escolares dos centros de educación infantil e primaria do Concello de Cambre. c) Referencia de nomenclatura: CPA 2008: 88.91.1.–Servizos de coidado diúrno de nenos.56.29.20.–Servizos de comedores colectivos. CPV: 85312110-3.–Servizos de coidado diúrno para nenos. d) Medio de publicación dos anuncios de licitación. BOP da Coruña n.º 188, perfil do contratante, e diario “El Ideal Gallego” e) Data de publicación dos anuncios de licitación.2 de outubro de 2013 (BOP e perfil) e 8 de outubro de 2013 (prensa). 3. Tramitación e procedemento. a) Tramitación: urxente. b) Procedemento: aberto (con multiplicidade de criterios de valoración). 4. Valor estimado do contrato: 277.826,80 € 5. Orzamento base de licitación: o tipo de licitación constitúenno as tarifas máximas totais por alumno e centro, partindo das seguintes: 6. Formalización do contrato. a) Data da adxudicación: 31/01/2014. b) Data de formalización do contrato: 17/02/2014. c) Contratista: “Cambre Ocio, S. L.” d) Importe de adxudicación.–Tarifas máximas por alumno e centro: e) Vantaxes da oferta adxudicataria: a. Prezos máis baixos ofertados nas tarifas por usuario e mes. b. Memoria de realización presentada. Cambre, 18 de febreiro de 2014. O concelleiro delegado da Área de Réxime Interior, Patrimonio e Contratación P. D. (R. A. n.º 1000/2011, do 17de xuño) Felipe Andreu Barallobre
25/02/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.44029. Edificio auxiliar

José Santiago Díaz, con DNI XXXXXXXXX e enderezo C/ Rilo nº 15 Mandiá, solicita de Augas de Galicia a autorización de obras no lugar de Rilo, parroquia de Mandiá (Santa Uxía), Concello de Ferrol (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.44029. As obras solicitadas consisten na construción dunha edificación auxiliar para gardar ferramentas de labranza e un tractor, cunha ocupación en planta de 171,20m2. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ferrol ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 11 de febreiro de 2014 O xefe do servizo territorial Antonio López Grueiro
25/02/2014 | Administración LocalMunicipal
A Coruña
Hacienda y Administración Pública
Servizo de Xestión Tributaria. Departamento de Facenda e Xestión de Tributos
Edicto de exposición pública da matrícula fiscal do imposto sobre vehículos de tracción mecánica correspondente ao exercicio 2013

EDICTO MATRÍCULA FISCAL DO IMPOSTO SOBRE VEHÍCULOS DE TRACCIÓN MECÁNICA EXERCICIO 2014 Por delegación da Xunta de Goberno Local, o concelleiro delegado de Economía e Facenda, con data 20/02/2014, aprobou a matrícula fiscal do imposto sobre vehículos de tracción mecánica correspondente ao exercicio 2014. De conformidade co disposto no artigo 102 da Lei 58/2003, xeral tributaria, e artigo 86 da Ordenanza xeral de xestión, aprobada por este Concello, a matrícula aprobada queda exposta ao público durante o PRAZO DUN MES, contado a partir da publicación, na planta primeira (Departamento de Facenda e Xestión de Tributos) do edificio dos Servizos Económicos do Concello, sito en rúa Franxa, núm.20. Durante devandito prazo, os interesados poderán examinala e formular alegacións e presentar, no prazo dun mes seguinte á finalización da exposición pública, os seguintes recursos: a) Con carácter previo e potestativo, o recurso de reposición previsto no art.14 do Real decreto lexislativo 2/2004, polo que se aproba o texto refundido da Lei reguladora das facendas locais. b) Reclamación económico-administrativa, que terá carácter preceptivo previo ao recurso contencioso administrativo, prevista no art.137 da Lei 7/1985, segundo redacción dada pola Lei 57/2003, de medidas para a modernización do goberno local. c) Non poderán simultanearse ambos recursos, de producirse esta situación tramitarase o presentado en primeiro lugar e declararase inadmisible o segundo (art.222 da Lei 58/2003, xeral tributaria). d) Calquera outro recurso que se estime procedente. Este anuncio ten carácter de notificación colectiva ao amparo do disposto no artigo 102 da Lei 58/2003, xeral tributaria. A Coruña, 21 de febreiro de 2014. O DIRECTOR DA ÁREA DE FACENDA E ADMINISTRACIÓN PÚBLICA Martín González Rodríguez
25/02/2014 | Administración LocalMunicipal
Santiago de Compostela
Área de Servizos Sociais
Notificación de incoación de expediente sancionador

ANUNCIO NOTIFICACIÓN DE INCOACIÓN DE PROCEDEMENTOS SANCIONADORES Iniciación de expedientes sancionadores Ao non ser posible a práctica das notificacións das incoacións dos procedementos sancionadores ós interesados que mais abaixo se indican, por causas non imputables a esta Administración, de conformidade co disposto nos artigos 59 e 61 da vixente Lei 30/92, do 26 de novembro, de réxime xurídico das administracións públicas e procedemento administrativo común, se pon de manifesto que os expedientes dos interesados atópanse a súa disposición na Concellería de Familia, Educación, Muller e Igualdade, Benestar Social e Maiores do Concello para o coñecemento do contido íntegro do mencionado acto e constancia de tal coñecemento, sinalando a este efecto un prazo de 15 días, computado a partir do seguinte ao da publicación deste anuncio no BOP para alegar canto consideren conveniente e propoñer as probas que estimen oportunas, e significándolles que transcorrido o mesmo, a notificación entenderase producida a todos os efectos legais. No caso de non formular alegacións, a iniciación do expediente será considerada proposta de resolución, de acordo co art.13.2 do RD 1398/1993, do 4 de agosto, cos efectos previstos nos artigos 18 e 19 do citado RD. O que se publica para coñecemento dos interesados. Santiago de Compostela, 18 de febreiro de 2014. O vicesecretario P. D. a xefa de servizo da Área de Benestar Social Decreto da Alcaldía 03/01/2012 M.ª Rui Filipe Khalloufi Familia
25/02/2014 | Administración LocalMunicipal
Valdoviño
Anuncio de creación e delegación de xestión e administración da sede electrónica do Concello

A N U N C I O Anuncio creación e delegación da xestión e administración da sede electrónica do Concello O Pleno do Concello de Valdoviño, en sesión extraordinaria urxente celebrada o 29 de novembro de 2011, adoptou por maioría absoluta o seguinte acordo: Primeiro. –Crear a sede electrónica do Concello de Valdoviño, de titularidade municipal, cuxo enderezo electrónico de referencia será: www.concellodevaldovino.com configurándose como unha subsede da sede electrónica da Deputación Provincial da Coruña (sede. dicoruna. es) e que estará accesible para a cidadanía directamente a través do seu enderezo ou a través do enderezo desta última. Segundo. –A delegación da xestión e administración da sede electrónica municipal e para tal fin, a adhesión ao convenio marco de colaboración aprobado pola Deputación Provincial da Coruña para a utilización compartida da súa sede electrónica. Terceiro. –Realizar todas as actuacións que resulten necesarias no ámbito das competencias municipais para dar cumprimentoaos compromisos asumidos no devandito convenio e, en particular, adoptar o acordo de encomenda de xestión entre o Concello de Valdoviño e a Deputación Provincial da Coruña para tramitar as solicitudes de certificados electrónicos de empregado público, selo e sede electrónica, que resulta necesario para a aplicación do convenio de colaboración subscrito entre a Xunta de Galicia e a Fegamp para o desenvolvemento da administración electrónica nas entidades locais da Comunidade Autónoma de Galicia. Cuarto. –Publicar o presente acordo no Boletín Oficial da Provincia. En Valdoviño a 11 de febreiro de 2014. O alcalde Asdo.: José Antonio Vigo Lago
25/02/2014 | Administración LocalMunicipal
Noia
Secretaría
Notificación a Luis Alberto Morales Amaguaña

Intentada a notificación persoal, esta non se puido practicar por ausente no domicilio que consta no expediente, polo que se procede, de conformidade co previsto nos artigos 59.5 e 61 da Lei 30/1992, de 26 de novembro, de réxime xurídico das administración públicas e procedemento administrativo común, á publicación do presente anuncio, co fin de notificarlle ao interesado que con data 10 de xaneiro de 2014 a concelleira delegada de comercio, industria e turismo ten por desistida a solicitude de ocupación de dominio público para a instalación de posto de venda ambulante por non achegar no prazo establecido a documentación requerida. Tendo en conta que, en atención ao previsto no referido artigo 61 da Lei 30/1992, o acto non se publica na súa integridade, fáiselle saber ao interesado que o texto íntegro da resolución que se notifica así como o expediente se atopa á súa disposición nas dependencias da Secretaría Xeral da Casa do Concello situada na rúa Rosalía de Castro, 2 de Noia. Noia, 11 de febreiro de 2014 O alcalde Asdo. Rafael García Guerrero
25/02/2014 | Administración LocalMunicipal
Ferrol
Secretaría Xeral
Substitución da Alcaldía

Dado que teño que ausentarme do Concello, por viaxe oficial a Braga (Portugal), os días 11 e 12 de febreiro de 2014, e coa finalidade de cumprir o exposto no artigo 47 do Regulamento de organización, funcionamento e réxime xurídico sobre substitucións na función da Alcaldía, é polo que nomeo ó primeiro Tenente de Alcalde, D. Guillermo Evia Pérez, para que me substitúa durante a miña ausencia. Así o manda e asina o Ilmo. Sr. Alcalde-Presidente do Concello de Ferrol no Pazo Municipal a seis de febreiro de dous mil catorce. O Alcalde Don Jose Manuel Rey Varela
25/02/2014 | Administración LocalProvincial
Deputación Provincial da Coruña
Intervención Xeral e Xestión Económica-Financeira
Subvencións concedidas no segundo semestre do 2013, ás entidades da provincia para actividades deportivas. (Programa FO103/2013. Convocatoria 2013)

De conformidade co disposto no artigo 18 da Lei 38/2003, do 17 de novembro, xeral de subvencións, no artigo 30 do Regulamento de desenvolvemento, aprobado polo Real decreto 887/2006, do 21 de xullo, no artigo 15 da lei 9/2007, do 13 de xuño, de subvencións de Galicia, e finalmente na base 57 das de execución do presuposto provincial, faise pública a relación das subvencións concedidas dende 01/07/2013 ata 31/12/2013. As subvencións outorgadas imputáronse á partida 2013/0601/341A/481 do presuposto provincial. O importe total das subvencións outorgadas foi de 841.358,61 € euros, e distribuíuse conforme ó seguinte detalle: A Coruña, 14 de febreiro de 2014 O presidente, O secretario, Diego Calvo Pouso José Luis Almau Supervía
25/02/2014 | Administración LocalProvincial
Deputación Provincial da Coruña
Intervención Xeral e Xestión Económica-Financeira
Subvencións concedidas no segundo semestre do 2013 ás entidades da provincia para actividades culturais (programa FO203/2013)

FO203/2013. Convocatoria de programas de apoio á cultura dirixidos a entidades para actividades durante o ano 2013 De conformidade co disposto no artigo 18 da Lei 38/2003, do 17 de novembro, xeral de subvencións, no artigo 30 do Regulamento de desenvolvemento, aprobado polo Real decreto 887/2006, do 21 de xullo, no artigo 15 da lei 9/2007, do 13 de xuño, de subvencións de Galicia, e finalmente na base 57 das de execución do presuposto provincial, faise pública a relación das subvencións concedidas dende 01/07/2013 ata 31/12/2013. As subvencións outorgadas imputáronse á partida 2013/0601/334A/481 do presuposto provincial. O importe total das subvencións outorgadas foi de 687,349,56 €, e distribuíuse conforme ó seguinte detalle: A Coruña, 13 de febreiro de 2014. O presidente O secretario Diego Calvo Pouso José Luis Almau Supervía
25/02/2014 | Administración LocalMunicipal
Laxe
Exposición pública padrones tasas 2014

Esta alcaldía mediante decreto da alcaldía nº 88/14 do 13 de febreiro de 2014 aprobou os padróns seguintes: -Padrón de contribuíntes suxetos á Taxa pola prestación do servizo de recollida de residuos sólidos urbanos correspondente ao exercicio de 2014 -Padrón de contribuíntes suxetos á Taxa de sumidoiros correspondente ao exercicio de 2014. -Padrón de contribuíntes suxetos á Taxa pola entrada de vehículos ao través de beirarrúas e terreos de uso público e reserva de aparcamento para uso exclusivo de carga e descarga, correspondente ao exercicio de 2014. Os citados padróns quedarán expostos ao público durante o prazo dun mes neste concello, onde poderán ser examinados polos interesados. O presente anuncio ten carácter de notificación colectiva ao amparo do previsto no artigo 102.3 da Lei 58/2003, de 17 de setembro, xeral tributaria. Contra as liquidacións que conteñen os padróns fiscais, os interesados poderán formular ante o mesmo órgano que os aprobou o recurso de reposición regulado no artigo 14.2 do Texto refundido da lei reguladora das facendas locais, aprobado polo Real Decreto lexislativo 2/2004, de 5 de marzo. Contra a resolución recaída no recurso de reposición poderán interpoñer, ante o Xulgado do Contencioso-Administrativo competente, recurso contencioso- administrativo no PRAZO DE DOUS MESES, contados dende o día seguinte á notificación de dita resolución. Se non recaese resolución expresa no PRAZO DUN MES, a contar dende o día seguinte ao da presentación do recurso de reposición, en virtude do previsto no mencionado artigo 14.2 do Texto refundido da lei reguladora das facendas locais, se entenderá desestimado, cos efectos xurídicos establecidos nos artigos 43 e 44 da Lei 30/1992, de 26 de novembro, de réxime xurídico das administracións públicas e do procedemento administrativo común. Tamén poderán utilizar e exercitar calquera outro recurso que estimen pertinente. De non producirse reclamacións dentro do prazo establecido, os citados padróns consideraranse definitivamente aprobados. Laxe, 13 de febreiro de 2014 O alcalde Antonio Carracedo Sacedón
25/02/2014 | Administración LocalMunicipal
Narón
Departamento de Obras e Urbanismo
Correción de erros de notificación por comparecencia

Producido un erro na incorporación do contido do anuncio 2013/12780 publicado no BOP o día 18 de febreiro de 2014, xa que se achegou como texto a publicar un anuncio que xa fora publicado o día 14 de outubro de 2013, é polo que se procede á publicación do anuncio co texto correcto: De conformidade co disposto no artigo 61 da Lei 30/1992, do 26 de novembro, de réxime xurídico das administración públicas e do procedemento administrativo común, modificada pola Lei 4/1999, do 13 de xaneiro, despois de intentada a notificación persoal por dúas veces, emprázase á interesada que se sinalan no anexo para ser notificada por comparecencia. O acordo de modificación da licenza de obra con expediente núm.657/2010 foi adoptado o día 14/10/2013 polo concelleiro-delegado de urbanismo deste concello. A comparecencia deberá efectuarse no prazo de dez días contados dende o seguinte ao da publicación deste anuncio, perante o Departamento de Urbanismo do Concello de Narón (6º andar), con enderezo na praza de Galicia, s/n, en horario de 8,30 h. a 13,30 h., de luns a venres. Logo de transcorrer o dito prazo sen efectuarse a comparecencia, a notificación entenderase producida dende o día seguinte ao do vencemento do prazo sinalado para comparecer. Narón, 18 de febreiro de 2014. O ALCALDE Asdo. José M. Blanco Suárez.
25/02/2014 | Administración LocalMunicipal
Santiago de Compostela
Área de Servizos Sociais
Notificacións de resolucións de expedientes sancionadores

ANUNCIO NOTIFICACIÓN DE RESOLUCIÓNS DE PROCEDEMENTOS SANCIONADORES Resolucións de expedientes sancionadores No cumprimento do preceptuado no art.59, apartado 5.º, da vixente Lei 30/92, do 26 de novembro, de réxime xurídico das administracións públicas e procedemento administrativo común, sobre notificacións de resolucións de imposición de sancións ós interesados, intentada e non practicada, nos expedientes sancionadores que a continuación se relacionan, por infracción da normativa vixente en materia DA ORDENANZA DE CONVIVENCIA, RESIDUOS E LIMPEZA VIARIA DO CONCELLO DE SANTIAGO DE COMPOSTELA, aprobada por acordo do Pleno da Corporación o día 28/12/2006 (BOP da Coruña do 17/02/2007) e modificada por Acordo do Pleno o día 23/12/2008 (BOP da Coruña do 17/04/2009), se procede a súa práctica mediante o anuncio no Boletín Oficial da Provincia e no taboleiro de edictos dos concellos de residencia, informándolles que a resolución é firme en vía administrativa e contra esta resolución poderá interpor recurso contencioso administrativo ante o Xulgado do Contencioso-Administrativo de Santiago de Compostela, no prazo de dous meses, contados a partires dio día seguinte da publicación da presente resolución, artigos 8 e 46 da Lei 29/1998, do 13 de xullo, reguladora da xurisdición contencioso-administrativa. Así mesmo, e con carácter previo á interposición do recurso contencioso-administrativo poderá interpor, con carácter potestativo, recurso de reposición ante o propio órgano que ditou o acordo no prazo dun mes, en cuxo caso o prazo para a presentación do recurso contencioso administrativo empezará a contarse desde a notificación da resolución desestimatoria, si fora expresa, o despois da súa desestimación tácita, que se producirá si no prazo dun mes non se resolve o recurso de reposición interposto (Lei 4/1999, do 13 de xaneiro, pola que se modifica a Lei 30/1992, de réxime xurídico das administracións públicas e procedemento administrativo común. Igualmente advírteselles a posibilidade de interpor calquera outro recurso que estime pertinente. O que se publica para coñecemento dos interesados. Santiago de Compostela, 18 de febreiro de 2014. O vicesecretario P. D. A xefa de servizo da Área de Benestar Social DEC 03/01/12 Paul Marius Diaz Malaguilla Belarmino
25/02/2014 | Administración LocalMunicipal
Noia
Secretaría
Notificación a Araceli Monteiro Moreno

Intentada a notificación persoal, esta non se puido practicar por descoñecida no domicilio que consta no expediente, polo que se procede, de conformidade co previsto nos artigos 59.5 e 61 da Lei 30/1992, de 26 de novembro, de réxime xurídico das administracións públicas e procedemento administrativo común, á publicación do presente anuncio, co fin de notificarlle ao interesado que con data 31 de xaneiro de 2014 a concelleira delegada de comercio, industria e turismo ten por desistida a solicitude de ocupación de dominio público para a instalación de posto de venda ambulante por non achegar no prazo establecido a documentación requerida. Tendo en conta que, en atención ao previsto no referido artigo 61 da Lei 30/1992, o acto non se publica na súa integridade, fáiselle saber ao interesado que o texto íntegro que se notifica así como o expediente se atopa á súa disposición nas dependencias da Secretaría Xeral da Casa do Concello situada na rúa Rosalía de Castro, 2 de Noia. Noia, 11 de febreiro de 2014 O alcalde Asdo. Rafael García Guerrero
25/02/2014 | Administración LocalMunicipal
Teo
Publicación art.59.5 Instalaciones Xacobeo

Intentada a notificación a través de carta certificada con xustificante de recepción a D. Marco Emilio Mouzoun Kingsley, da resolución nº 76/14, de data 30.01.2014, ditada polo Sr. Alcalde do Concello de Teo, ao enderezo que consta no expediente, sendo esta devolta polo servizo de Correos, por DESCOÑECIDO; de acordo co disposto no art.59.5 da Lei 30/1992 de Réxime Xurídico das Administracións Públicas e do Procedemento Administrativo Común, procédese a súa publicación no Taboleiro de edictos do Concello de Teo e no Boletín Oficial de Provincia ao obxecto de que sirva de notificación a D. Marco Emilio Mouzoun Kingsley, en representación de INSTALACIONES XACOBEO S. L. O texto íntegro da dita resolución así como o expediente atópase á disposición do interesado no Departamento de Urbanismo do Concello de Teo. Teo, 12 de febreiro de 2014. O alcalde, Martiño Noriega Sánchez.
25/02/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.43694. Vivenda e outras obras

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Martiniano Florek Bujardon e Patricia Martínez Toledo, con DNI XXXXXXXXX e XXXXXXXXX, respectivamente, e enderezo rúa Darwin n.º 11-baixo, solicita de Augas de Galicia a autorización de obras no lugar de Avda. Isaac Díaz Pardo, 45, parroquia de Liáns (Santaia), concello de Oleiros (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.43694. As obras solicitadas consisten na construción de: vivenda unifamiliar, composta de planta soto, baixa e alta, cenador auxiliar, piscina e peche de parcela; e conexións a servizos urbanísticos. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oleiros ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 07 de febreiro de 2014 O xefe do Servizo Territorial Antonio López Grueiro
14/02/2014 | Otras Entidades y Anuncios ParticularesUniversidades
Universidade da Coruña
Escola Politécnica Superior
Inicio de expediente de recadación de prezos públicos de matrícula

Ao non poder levar a cabo a notificación á persoa interesada, segundo dispón o artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común (LRXAP-PAC), e en aplicación do disposto no dito artigo, publícase, para os efectos de notificación, o acordo de inicio de expediente de recadación de prezos públicos de matrícula. De acordo co disposto no artigo 5 da resolución reitoral da Universidade da Coruña, do 27 de abril de 2012, sobre procedemento para a recadación de prezos públicos de matrícula, durante o prazo de dez días, contados desde o día seguinte ao da publicación deste anuncio, o/a interesado/a terá á súa disposición o expediente para que, de acordo co artigo 84 da LRXAP-PAC, poida alegar e presentar os documentos/xustificantes que estime pertinentes ante a Administración da Escola Politécnica Superior, campus de Esteiro, en Ferrol, teléfono 981 167 000, extensión 3227. Ferrol, 7 de febreiro de 2014. Asdo.: Alberto Ramil Rego Director Escola Politécnica Superior Anexo
14/02/2014 | Administración LocalMunicipal
Pontedeume
Bases XXIV Concurso de Contos Vila de Pontedeume

1. O concurso de contos está restrinxido a estudantes de Segundo Ciclo da ESO, Bacharelato e Ciclos de Formación de Grao Medio ou Superior, cuxa idade non supere os 20 anos.2. A lingua a empregar será o noso idioma. Os participantes concorrerán cunha única obra.3. Os contos serán inéditos cunha extensión entre os 6 e 10 folios mecanografados a dobre espazo e por unha soa cara.4. As obras poderán presentarse directamente ou ben ser remitidas por correo certificado ao Rexistro Xeral do Concello de Pontedeume (rúa Real 13, 15600 Pontedeume. A Coruña) en sobre pechado co título da obra e lema ou pseudónimo do autor, acompañado doutro pequeno sobre, tamén pechado, no que conste o auténtico nome e apelidos do autor, así como a fotocopia do seu D. N. I., teléfono, enderezo e indicación do centro no que cursa os seus estudos e estudos que está cursando.5. O prazo de presentación remata o 8 de abril de 2014.6. Estabelécese un único premio dotado con 759,50 €. 7. O premio poderá quedar deserto de non existiren obras de calidade a xuízo do xurado.8. Así mesmo o xurado poderá determinar o outorgamento de accésits.9. A decisión do xurado é inapelábel. A composición do xurado difundirase a través dos medios de comunicación unha vez rematado o prazo de presentación dos contos. A decisión do xurado comunicaráselles aos participantes e público en xeral o mesmo día da entrega dos premios, e asemade difundirase a través dos medios de comunicación.10. O día da entrega dos premios será o día 17 de maio de 2014, Día das nosas letras 11. O Concello resérvase a posibilidade de publicar o premio e accésits no momento que considere conveniente. Neste sentido, o/a autor/a renuncia a calquera tipo de remuneración polos seus dereitos de autor e o/os exemplar/es que entregue da súa/s obra/s quedarán en propiedade do Concello de Pontedeume.12. A organización resérvase o dereito de cancelar o concurso ou resolver os imprevistos sen estar obrigada a comunicárllelo previamente aos participantes.13. A participación no concurso implica a aceptación das presentes bases. Pontedeume, 4 de febreiro de 2014 O ALCALDE; Asdo.: Gabriel Torrente Piñeiro
14/02/2014 | Administración LocalMunicipal
Sada
Servizos Económicos
Renuncia aos nichos núms.2391 e 2392 do cemiterio municipal de Fiunchedo

O Alcalde ditou o Decreto núm.98/2014, do 29 de xaneiro, que deseguido se transcribe: “Visto o expediente tramitado para a adxudicación de varios nichos a diferentes persoas empadroadas neste Concello, no que se ditaron os Decretos núms.1112/2013 e 1471/2013; así como o escrito de renuncia presentado con data 4 de setembro de 2013 (RXE.- 9226/2013) por D. Miodrag Carlos Pedro Zielinski Maestroarena aos nichos números 2391 e 2392.- De acordo a todo o anterior, esta Alcaldía vén en resolver: Primeiro.- Aceptar a renuncia presentada por D. Miodrag Carlos Pedro Zielinski Maestroarena aos nichos números 2391 e 2392.- Segundo.- Reservar os nichos números 2391 e 2392 para o Concello.- Terceiro.- Publicar esta resolución no taboleiro de edictos do Concello, no propio cemiterio municipal, así como no Boletín Oficial da Provincia para xeral coñecemento e para os efectos previstos nos artigos 3, 49 e 51 do Decreto núm.134/1988, do 23 de abril, da Consellería de Sanidade e Servizos Sociais da Xunta de Galicia, sobre policía sanitaria mortuoria”. O que se comunica para os efectos oportunos. Sada, 3 de febreiro de 2014 O alcalde, Asdo.: Ernesto Anido Varela